32006D0935
L 355/105
JURNALUL OFÍCIAL AL UNIUNII EUROPENE
DECIZIA COMISIEI
din 14 decembrie 2006
de modificare a apendicelui B din anexa XII la Actul de aderare din 2003 în ceea ce privește anumite unități din sectoarele cărnii, peștelui și laptelui din Polonia
[notificată cu numărul C(2006) 6498]
(Text cu relevanță pentru SEE)
(2006/935/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special anexa XII capitolul 6 secțiunea B subsecțiunea 1 punctul 1 litera (e),
întrucât:
(1)
Beneficiul perioadelor de tranziție a fost acordat Poloniei pentru anumite unități enumerate în apendicele B (1) din anexa XII la Actul de aderare din 2003.
(2)
Apendicele B din anexa XII la Actul de aderare din 2003 a fost modificat prin Deciziile 2004/458/CE (2), 2004/471/CE (3), 2004/474/CE (4), 2005/271/CE (5), 2005/591/CE (6), 2005/854/CE (7), 2006/14/CE (8), 2006/196/CE (9), 2006/404/CE (10) și 2006/555/CE (11) ale Comisiei.
(3)
În urma unei declarații oficiale din partea autorității competente poloneze, anumite unități din sectoarele cărnii, peștelui și laptelui au încheiat procesul de modernizare, ajungând astfel în deplină conformitate cu legislația comunitară. Anumite unități au încetat activitățile pentru care obținuseră o perioadă de tranziție. Prin urmare, este necesar ca acestea să fie eliminate din lista unităților în tranziție.
(4)
Prin urmare, apendicele B din anexa XII la Actul de aderare din 2003 ar trebui modificat în consecință.
(5)
Comitetul permament pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie sunt eliminate din apendicele B din anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 14 decembrie 2006.